
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός αμοιβών Δικαστικών Επιμελητών. 1 

Έγκριση του ειδικού Κανονισμού Λιμένα Λαυρίου αριθ. 23.2 

Έγκριση του ειδικού Κανονισμού Λιμένα Καλύμνου αριθ. 23. . 3 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 94 (!) 

Καθορισμός αμοιβών Δικαστικών Επιμελητών. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΔΙΚΑΙΟΣΥΝΗΣ 

Έχοντες υπόψη τις διατάξεις των άρθρων 46 και 47 του Ν.Δ/τος 
1210/72 «περί Κώδικος Δικαστικών Επιμελητών», αποφασίζουμε: 

Καθορίζουμε τις αμοιβές των Δικαστικών Επιμελητών σύμφωνα με 
τις πιο πάνω διατάξεις του Ν.Δ/τος 1210/72 για τις πράξεις που ενερ¬ 
γούν, όπως πάρα κάτω. 

Α' ΕΠΙΔΟΣΗ. 

α) Για επίδοση δικογράφου ή οποιουδήποτε άλλου εγγράφου και τη 
σύνταξη της σχετικής έκθεσης, εφόσον αυτή έχει ένα μόνο φύλλο, σε 
δρχ. χίλιες διακόσιες (1200). 

β) Αν η έκθεση επίδοσης έχει περισσότερα από ένα φύλλα, για κάθε 
επόμενο φύλλο, δρχ. εκατόν ογδόντα (180). 

γ) Σε περίπτωση θυροκόλλησης, για την εγχείρηση στον προϊστάμενο 
του Αστυνομικού τμήματος ή Σταθμού ή στον Πρόεδρο της Κοινότητας, 
αντίγραφου του εγγράφου που θυροκολλήθηκε, σύμφωνα με το άρθρο 
128 παρ. 4 του Κ.Πολ.Δικ., όπως τροποποιήθηκε με το Ν.Δ/γμα 
490/74 και τη σύνταξη της σχετικής απόδειξης, δρχ. εκατόν ογδόντα 
(180). 

δ) Για την παράδοση γραπτής ειδοποίησης στο ταχυδρομικό γραφείο, 
σύμφωνα με το άρθρο 2 παρ. 4 εδαφ. γ' του Ν.Δ/τος 490/74 δρχ. εκα¬ 
τόν ογδόντα (180). 

ε) Για τη σύνταξη της βεβαίωσης, κατά το άρθρο 2 παρ. 4 εδ. γ του 
Ν.Δ. 490/74, παράδοσης της πιο πάνω γραπτής ειδοποίησης στο τα¬ 
χυδρομικό γραφείο, δρχ. εκατόν ογδόντα (180). 

στ) Αν από την έκθεση επίδοσης φαίνεται ότι έχουν επιδοθεί περισσό¬ 
τερα από ένα έγγραφα που αναφέρονται σ’ αυτή χωριστά, ή ότι στο έγ¬ 
γραφο που επιδόθηκε ήταν ενσωματωμένα περισσότερα έγγραφα, τα 
οποία επιδόθηκαν, ο Δικαστικός Επιμελητής λαμβάνει για το πρώτο έγ¬ 
γραφο ολόκληρη την αμοιβή και για κάθε έι<α από τα υπόλοιπα τη μισή. 

ζ) Η αμοιβή μάρτυρα που συμμετέχει στη θυροκόλληση κάθε εγγρά¬ 
φου είναι δρχ. πεντακόσιες (500). 

η) Σε περίπτωση που η επίδοση ματαιωθεί από λόγο ανεξάρτητο από 
τη θέληση του Δικαστικού Επιμελητή, δικαιούται αυτός ολόκληρο το 
ποσό της πιο πάνω αμοιβής. 

Β' ΚΑΤΑΣΧΕΣΗ 

α) Για την ενέργεια αναγκαστικής ή συντηρητικής κατάσχεσης ανά¬ 


λογα με το ποσό της απαίτησης για την οποία γίνεται η κατάσχεση, η 
αμοιβή καθορίζεται με την παρακάτω κλίμακα: 

1. Για απαίτηση ποσού μέχρι πενήντα χιλιάδων (50.000) δρχ., τέσ¬ 
σερις χιλιάδες διακόσιες (4.200) δρχ. 

2. Για το ποσό της απαίτησης από δρχ. πενήντα χιλιάδες μία 
(50.001) μέχρι ένα εκατομμύριο πενήντα μία χιλιάδες δρχ. 
(1.051.000), υπολογίζεται και προστίθεται ποσοστό αμοιβής δύο και 
πέντε στα εκατό (2,5%) και 

3. Για το ποσό της απαίτησης από ένα εκατομμύριο πενήντα μία χι¬ 
λιάδες μία (1.051.001) δρχ. και άνω, υπολογίζεται και προστίθεται 
ποσοστό αμοιβής ένα στα εκατό (1%) που δεν μπορεί να υπερβαίνει τις 
δρχ. εξήντα έξι χιλιάδες (66.000). 

β) Αν με την ίδια έκθεση κατάσχεσης κατάσχονται περισσότερα από 
ένα ακίνητα, πλοία ή αεροσκάφη, ο Δικαστικός Επιμελητής δικαιούται 
χωριστής αμοιβής για κάθε ένα από αυτά, με βάση το ποσό της απαίτη¬ 
σης για την οποία γίνεται η κατάσχεση, σύμφωνα με την παραπάνω κλί¬ 
μακα. 

Γ’ ΠΛΕΙΣΤΗΡΙΑΣΜΟΣ 

α) Για τη σύνταξη κάθε προγράμματος (αρχικού ή επαναληπτικού) 
πλειστηριασμού ή αναπλειστηριασμού ανάλογα με το ποσό της απαίτη¬ 
σης για την οποία επισπεύδεται ο πλειστηριασμός ή αναπλειστηριασμός 
η αμοιβή καθορίζεται με την πιο κάτω κλίμακα. 

1. Για απαίτηση ποσού μέχρι πενήντα χιλιάδων (50.000) δρχ., τέσ¬ 
σερις χιλιάδες διακόσιες (4.200) δρχ. 

2. Για το ποσό της απαίτησης από δρχ. πενήντα χιλιάδες μία 

(50.001) μέχρι δρχ. ένα εκατομμύριο πενήντα μία χιλιάδες δρχ. 
(1.051.000), υπολογίζεται και προστίθεται ποσοστό αμοιβής δύο στα 
εκατό (2%). <·■ 

3. Για το ποσό απαίτησης από ένα εκατομμύριο πενήντα μία χιλιάδες 
μία (1.051.001) δρχ. και άνω, υπολογίζεται και προστίθεται ποσοστό 
αμοιβής ένα στα εκατό (1 %) που δεν μπορεί να υπερβεί τις είκοσι έξι χι¬ 
λιάδες τετρακόσιες δρχ. (26.400). 

β) Αν το πρόγραμμα (αρχικό ή επαναληπτικό) εκδοθεί για διενέργεια 
πλειστηριασμού δικαστικής διανομής κατά το άρθρο 484 του Κ.Πολ.¬ 
Δικ. καθώς και στην περίπτωση του άρθρου 1021 του ίδιου Κώδικα ή 
με άλλη διάταξη Νόμου και δεν υπάρχει ποσό απαίτησης, η αμοιβή του 
Δικαστικού Επιμελητή καθορίζεται σύμφωνα με την πιο πάνω κλίμακα, 
με βάση το ποσό της αξίας των πλειστηριαζομένων πραγμάτων που 
αναγράφονται στην απόφαση διανομής ή αν η δικαστική απόφαση δεν 
καθορίζει αξία αυτών των πραγμάτων, τότε η αμοιβή καθορίζεται με 
βάση το ποσόν που αναφέρεται στην έκθεση εκτίμησης του Δικαστικού 
Επιμελητή ή του Δικαστηρίου, σε περίπτωση που με αίτηση διορθωθεί 
αυτή. 

γ) Σε περίπτωση που γίνει κήρυξη κατά την προδικασία του πλειστη- 
ριασμού, σύμφωνα με τα άρθρα 943, 960, 999 παραγρ. 2 περ. β του 
Κ.Πολ.Δικ. ή με άλλη διάταξη νόμου, ο δικ. επιμελητής δικαιούται δρχ. 
χίλιες ογδόντα (1.080). 

δ) Η αμοιβή του κήρυκα που προσλαμβάνει ο δικαστικός επιμελητής 
για διενέργεια κήρυξης, κατά την προδικασία του πλειστηριασμού είναι 

χίλιες πεντακόσιες (1.500) δρχ. 

Δ' ΕΚΤΕΛΕΣΗ ΔΙΑΦΟΡΟΥ ΑΝΤΙΚΕΙΜΕΝΟΥ 
α) Αν το αντικείμενο της εκτέλεσης δεν αφορά κατάσχεση αλλά αφαί¬ 
ρεση, αποβολή, εγκατάσταση, μεσεγγύηση, προσωπική κράτηση, 
έξωση, απογραφή κινητών, για την ενέργεια κάθε μιας από αυτές η 
αμοιβή του Δικαστικού Επιμελητή είναι από χίλιες οκτακόσιες (1.800) 
δρχ. και δεν μπορεί να υπερβεί τις δεκαοκτώ χιλιάδες (18.000) δρχ., 
ανάλογα με τις.δυσχέρειες που εμφανίζονται και την απασχόληση του 
Δικαστικού Επιμελητή, μετά από συμφωνία με τον εντολέα του. 

β) 'Οταν πρόκειται για περιγραφή και εκτίμηση στις περιπτώσεις των 
άρθρων 484 και 1021 του Κ.Πολ.Δικ. ή άλλης διάταξης Νόμου, η 
αμοιβή του Δικαστικού Επιμελητή καθορίζεται σύμφωνα με την κλί¬ 
μακα του Β' Κεφαλαίου παρ. 1, 2 και 3 με ανάλογη εφαρμογή και του 
εδ. β' του ίδιου Κεφαλαίου,, υπολογίζεται δε με βάση το ποσό της εκτί¬ 
μησης του αντικειμένου. 

Ε' ΔΙΚΑΙΩΜΑΤΑ ΜΑΡΤΥΡΩΝ ΣΤΗΝ ΕΚΤΕΛΕΣΗ 
Τα δικαιώματα μαρτύρων που προσλαμβάνει ο Δικαστικός Επιμελη¬ 
τής σε κάθε πράξη είναι δραχμές χίλιες πεντακόσιες (1.500) για κάθε 
έναν. 

ΣΤ' ΜΑΤΑΙΩΣΗ ΤΗΣ ΕΚΤΕΛΕΣΗΣ. 

Ο Δικαστικός Επιμελητής πριν αρχίσει την εκτέλεση είναι υποχρεω¬ 
μένος να ζητήσει την θεληματική συμμόρφωση προς τον εκτελούμενο τί¬ 
τλο, εκείνου εναντίον του οποίου πρόκειται να γίνει η εκτέλεση. Σ’ αυτή 
την περίπτωση καθώς και σε κάθε περίπτωση, που πριν αρχίσει την 
εκτέλεση υποχρεωθεί να αποχωρήσει λόγω ματαίωσις της εκτέλεσης, 
για λόγους ανεξάρτητους από την θέλησή του, δικαιούται το μισό της 
πιο πάνω αμοιβής. 

Εάν όμως έχει ήδη αρχίσει η εκτέλεση και διακοπεί για λόγους ανε¬ 
ξάρτητους από τη θέληση του Δικαστικού Επιμελητή, που αναγράφο¬ 
νται στη σχετική έκθεση, τότε αυτός δικαιούται ολόκληρο το ποσό της 
πιο πάνω αμοιβής. 

Ζ' ΓΕΝΙΚΑ ΘΕΜΑΤΑ. 

α) Για κάθε έρευνα στα βιβλία Μεταγραφών, Υποθηκών, Κατασχέ¬ 
σεων και Διεκδικήσεων, για διαπίστωση της περιουσιακής κατάστασης 
εκείνου, εναντίον του οποίου γίνεται η εκτέλεση, δικαιούται ο Δικαστι¬ 
κός Επιμελητής ως αμοιβή δραχμές εννιακόσιες (900). 

Η ίδια αμοιβή καταβάλλεται και για την έρευνα των μητρώων αερο¬ 
σκαφών, αυτοκινήτων ή άλλων οχημάτων, νηολογίων, υποθηκολογίων 
και λοιπών δημοσίων βιβλίων για διαπίστωση της περιουσιακής κατά¬ 
στασης εκείνου σε βάρος του οποίου γίνεται η εκτέλεση. 

β) Άν η πράξη εκτέλεσης ή άλλη πράξη διαρκέσει περισσότερο από 
μία μέρα τότε, για κάθε επί πλέον ημέρα ο Δικαστικός Επιμελητής δι¬ 
καιούται δραχμές χίλιες οκτακόσιες (1.800), ο δε μάρτυρας δραχμές 
οκτακόσιες (800). ■ 

γ) Άν η επίδοση ή εκτέλεση γίνεται νύχτα ή Κυριακή ή άλλη κατά 
νόμο εξαιρετέα ημέρα, σύμφωνα με τις διατάξεις των άρθρων 125 και 
929 παρ. 3 του Κ. Πολ. Δικ. ή άλλης διάταξης νόμου, τότε η αμοιβή 
του Δικαστικού Επιμελητή προσαυξάνεται κατά εβδομήντα πέντε στα 
εκατό (75%). Η ίδια προσαύξηση γίνεται και στην αμοιβή των προσώ¬ 
πων που συμμετέχουν σ’ αυτή την επίδοση ή εκτέλεση. 

δ) Για την σύνταξη κάθε έκθεσης εκτός της παραγράφου Αα της πα¬ 
ρούσας (έκθεσης επίδοσης), ο Δικαστικός Επιμελητής λαμβάνει για το 
πρώτο φύλλο δραχμές τριακόσιες (300) και για κάθε επόμενο φύλλο 
δραχμές εκατόν ογδόντα (180). 

ε) Για κάθε φύλλο αντιγράφου που εκδίδει ο Δικαστικός Επιμελητής 
δικαιούται δραχμές τριακόσιες εξήντα (360). 

στ) Για τη σύνταξη περίληψης έκθεσης κατάσχεσης ή προγράμματος 
πλειστηριααμού ή αναπλειστηριασμού καθώς και περίληψη κάθε δικο¬ 
γράφου που κοινοποιείται ή εγγράφου, ο Δικαστικός Επιμελητής δι¬ 
καιούται για το πρώτο φύλλο δραχ. τριακόσιες (300) και για κάθε επό¬ 
μενο δρχ. διακόσιες (200). 

ζ) Για την σύνταξη κάθε αίτησης δραχμές εκατόν ογδόντα (180). 
η) Για την έκδοση πιστοποιητικού ή βεβαίωσης δραχμές εκατόν 
ογδόντα (180). 

θ) Για την κατάθεση εγγράφων στον υπάλληλο του πλειστηριασμού ή 
αναπλειστηριασμού δραχμές εκατόν ογδόντα (180). 

ι) Για τη δημοσίευση κάθε εγγράφου εκτέλεσης ή επίδοσης δραχμές 
τριακόσιες εξήντα (360). 

ια) Για επιδόσεις, εκτελέσεις και άλλες πράξεις που γίνονται από Δι¬ 
καστικό Επιμελητή εκτός της έδρας του, λαμβάνει εκτός από τα οδοιπο¬ 
ρικά έξοδα (εισιτήρια) και πρόσθετη αμοιβή από δραχμές είκοσι έξι (26) 


για κάθε χιλιόμετρο, τόσο για τη μετάβαση στον τόπο της ενέργειας της 
πράξης, όσο και για την επιστροφή του. 

ιβ) Άν για την ενέργεια οποιασδήποτε πράξης είναι αναγκαία και η 
μετάβαση μάρτυρα ή μαρτύρων, εκτός της έδρας του Δικαστικού Επιμε¬ 
λητή, τότε λαμβάνει κάθε μάρτυρας εκτός από τα οδοιπορικά του έξοδα 
(εισιτήρια) και πρόσθετη αμοιβή από είκοσι έξι (26) δραχμές για κάθε 
χιλιόμετρο, τόσο για την μετάβαση στον τόπο ενέργειας της πράξης όσο 
και για την επιστροφή του. 

ιγ) Στις πιο πάνω περιπτώσεις ια και ιβ της παρούσας, ως σημείο 
αφετηρίας για τον υπολογισμό της χιλιομετρικής απόστασης λαμβάνε- 
ται το κέντρο της πόλης (Δήμου ή Κοινότητας) που διατηρεί το γραφείο 
ο Δικαστικός Επιμελητής. Άν αυτός διατηρεί περισσότερα από ένα γρα¬ 
φεία, σύμφωνα με τη διάταξη του άρθρου 21 Ν. Δ/τος 1210/72, τότε 
αφετηρία είναι το κέντρο της πόλης (Δήμου ή Κοινότητας) που είναι το 
γραφείο του και η οποία βρίσκεται πιο κοντά στον τόπο ενέργειας της 
πράξης. 

ιδ) Σε δύσκολες επιδόσεις ή εκτελέσεις και λοιπές πράξεις, η αμοιβή 
του Δικαστικού Επιμελητή μπορεί να είναι μεγαλύτερη από αυτή που 
καθορίζεται, πιο πάνω, μετά από συμφωνία με τον εντολέα του, αλλά σε 
καμμία περίπτωση η μεγαλύτερη αυτή αμοιβή θα βαρύνει αυτόν, στον 
οποίο γίνεται η επίδοση ή κατά του οποίου γίνεται η εκτέλεση. 

Η παρούσα θα ισχύσει από την ημέρα που θα δημοσιευθεί στην Εφη¬ 
μερίδα της Κυβερνήσεως. 

Αθήνα, 23 Φεβρουάριου 1990 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΔΙΚΑΙΟΣΥΝΗΣ 

Γ. ΚΟΝΤΟΓΕΩΡΓΗΣ Κ. ΣΤΑΜΑΤΗΣ 

♦ 

Αριθ. 3131/36/90 (2) 

Έγκριση του ειδικού Κανονισμού Λιμένα Λαυρίου αριθ. 23. 

Ο ΥΠΟΥΡΓΟΣ 

ΕΜΠΟΡΙΚΗΣ ΝΑΥΤΙΛΙΑΣ 

Σύμφωνα με: 

1. Τις διατάξεις του αρ. 156 του Ν.Δ. 187/73 «περί Κώδικα Δημο¬ 
σίου Ναυτικού Δικαίου». 

2. Το έγγραφο του Νομάρχη Ανατολικής Αττικής αριθμ. 30202/ 
18.12.89. 

3. Το σχέδιο του Κανονισμού του Λιμένα Λαυρίου που μας υποβλή¬ 
θηκε με την αναφορά της Λιμενικής Αρχής Λαυρίου αριθ. 3121/90/ 
14.1.90 και με τις διατάξεις του ρυθμίζονται θέματα, που αφορούν την 
εύρυθμη λειτουργία του λιμένος, αποφασίζουμε: 

Άρθρο Μόνο 

α) Εγκρίνουμε τον παρακάτω Κανονισμό του Λιμένα Λαυρίου αριθ. 

23. 

ΕΙΔΙΚΟΣ ΚΑΝΟΝΙΣΜΟΣ ΛΙΜΕΝΑ ΛΑΥΡΙΟΥ ΑΡΙΘ. 23 
Περί αδειών διακυβέρνησης ιδιωτικών Τουριστικών Πλοίων. 

Ο ΛΙΜΕΝΑΡΧΗΣ ΛΑΥΡΙΟΥ 
Έχοντας υπόψη: 

α. Τις διατάξεις του δια του από 9 Ιουνίου 1948 κωδικοποιηθέντος 
Νόμου 499/1947 «περί πειθαρχικής εξουσίας των Προϊσταμένων Λι¬ 
μενικών Αρχών» (ΦΕΚ 162Α) συνδυαζόμενες με τα άρθρα 141-157 
του Ν.Δ. 187/73 με το οποίο κυρώθηκε ο Κώδικας Ναυτικού Δικαίου 
(ΦΕΚ 261 Α/73). 

β. Τις διατάξεις του Ν.Δ. 444/70 «περί αρμοδιοτήτων ΑΣ και σχέ¬ 
σεων προς τας αρμοδιότητας των Σωμάτων Ασφαλείας» (ΦΕΚ 39 Α/ 
16.2.70) αποφασίζουμε: 

Άρθρο 1 
Όρια ισχύος 

Ο παρών Κανονισμός Λιμένα ισχύει στη χερσαία και θαλάσσια ζώνη 
του, τους λιμένες, στους όρμους κα στη θαλάσσια έκταση της περιοχής 
δικαιοδοσίας της Λιμενικής Αρχής κάι των υφισταμένων της Λιμενικών 
Σταθμών και υπαλλήλων Λιμένα, όπως αυτή καθορίζεται από τις κείμε¬ 
νες διατάξεις. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


3115 


Άρθρο 2 

1. Για την εφαρμογή των διατάξεων του παρόντος Κανονισμού οι 
ακόλουθοι όροι έχουν την έναντι αυτών προσδιοριζόμενη έννοια: 

α. «Ιδιωτικό Τουριστικό Πλοίο». 

Κάθε μηχανοκίνητο ή ιστιοφόρο σκάφος με ή χωρίς θαλάμους ενδιαί¬ 
τησης, που από τη γενική κατασκευή του έχει τη δυνατότητα να χρησι¬ 
μοποιείται αποκλειστικά και μόνο για την εκτέλεση ταξιδίων θαλάσσιας 
αναψυχής περιήγησης και ερασιτεχνικής αλιείας, χωρίς την καταβολή 
ναύλου από τους επιβαίνοντες και το οποίο σύμφωνα με την ισχύουσα 
νομοθεσία, εφοδιάζεται με Πρωτόκολλο Γενικής Επιθεώρησης 
(Π.Γ.Ε.). 

β. «Σχολεία Κυβερνητικών Ιδιωτικών Τουριστικών Πλοίων». 

Σχολεία που λειτουργούν σε αναγνωρισμένους, σύμφωνα με τις ισχύ- 
ουσες διατάξεις, Ναυτικούς Ομίλους και Ναυταθλητικά Σωματεία για 
εκμάθηση των ελάχιστων αναγκαίων γνώσεων στους υποψηφίους για 
απόκτηση άδειας Κυβερνήτη Ιδιωτικού Τουριστικού Πλοίου. 

Άρθρο 3 

Για την ασφάλεια της Ναυσιπλοΐας, την αποτροπή δημιουργίας ναυ¬ 
τιλιακών κινδύνων και την προστασία της ανθρώπινης ζωής στη θά¬ 
λασσα, από την έναρξη της ισχύος του παρόντος Κανονισμού, η διακυ¬ 
βέρνηση των «Ιδιωτικών Τουριστικών Πλοίων» επιτρέπεται μόνο σε 
άτομα που έχουν «ΑΔΕΙΑ ΚΥΒΕΡΝΗΤΗ ΙΔΙΩΤΙΚΟΥ ΤΟΥΡΙΣΤΙ¬ 
ΚΟΥ ΠΛΟΙΟΥ». 

Άρθρο 4 

Προϋποθέσεις και προσόντα για την απόκτηση άδειας 
Κυβερνήτη Ιδιωτικού Τουριστικού Πλοίου 

1. Για την απόκτηση της εν άρθρω 3 του παρόντος Κανονισμού 
άδειας Κυβερνήτη Ιδιωτικού Τουριστικού Πλοίου ο ενδιαφερόμενος 
πρέπει: 

α) Να έχει συμπληρώσει το δέκατο όγδοο (18) έτος της ηλικίας του 
και να μην έχει υπερβεί το εξηκοστό (60) έτος. 

β) Να μην τελεί υπό στέρηση των πολιτικών του δικαιωμάτων. 

γ) Να μην έχει καταδικασθεί για κακούργημα, ή σε φυλάκιση άνω 
του εξαμήνου καθ’ υποτροπήν ή μείζονα του εξαμήνου επί λαθρεμπορία, 
κατασκοπία, λαθρεμπορία ή χρήσει ναρκωτικών, αλιεία με εκρηκτικές 
ύλες, παράβαση του νόμου περί προστασίας του Εθνικού νομίσματος. 
Προκειμένου για ναυτικούς να μην έχουν στερηθεί οριστικά το δικαίωμα 
της άσκησης του ναυτικού επαγγέλματος. 

δ) Να είναι σωματικώς και πνευματικώς υγιής και ικανός σύμφωνα 
με τις διατάξεις που ισχύουν για απόκτηση πτυχίου Κυβερνήτη τρίτης 
(Γ) τάξεως. 

ε) Να γνωρίζει καλά κολύμβηση. 

στ) Να φοιτήσει σε σχολείο Κυβερνητών Ιδιωτικών Τουριστικών 
Πλοίων για εκμάθηση των ελάχιστων αναγκαίων γνώσεων που ορίζο¬ 
νται στο άρθρο 7 του Κανονισμού αυτού και να επιτύχει σε εξετάσεις 
σύμφωνα με τα οριζόμενα στα επόμενα άρθρα. 

2. Η ηλικία αποδεικνύεται από το δελτίο αστυνομικής ταυτότητας 
και η γνώση της καλής κολύμβησης βεβαιώνεαι από το Διευθυντή του 
Ναυταθλητικού Ομίλου ή Σωματείου ή με υπεύθυνη δήλωση του υπο¬ 
ψηφίου. 

Άρθρο 5 

Σχολεία Κυβερνητών 

1. Η ίδρυση και λειτουργία «Σχολείων για εκπαίδευση υποψηφίων 
προς απόκτηση άδειας Κυβερνήτη Ιδιωτικών Τουριστικών Πλοίων» 
επιτρέπεται μόνο σε αναγνωρισμένους (σύμφωνα με τις ισχύουσες κάθε 
φορά διατάξεις) Ναυτικούς Ομίλους ή Ναυταθλητικά Σωματεία, εφόσον 
εκτός από τις προβλεπόμενες από άλλες διατάξεις άδειες, έχουν εφοδια- 
σθεί και με ειδική άδεια της Λιμενικής Αρχής. 

2. Για την απόκτηση της άδειας της προηγούμενης παραγράφου το 
ενδιαφερόμενο Σωματείο ή Όμιλος οφείλει να υποβάλει στη Λιμενική 
Αρχή αίτηση στην οποία θα αναφέρεται η πλήρης ονομασία της σχολής 
και θα επισυνάπτονται τα ακόλουθα δικαιολογητικά: 

α. Καταστατικό του Ν. Ομίλου ή Ναυτ. Σωματείου με αντίγραφο 
ΦΕΚ 

β. Κανονισμός λειτουργίας σχολής. 

γ. Ονομαστική κατάσταση η οποία θα περιλαμβάνει τα ονόματα του 


Δ/ντού της Σχολής και του εκπαιδευτικού προσωπικού. 

δ. Επικυρωμένα φωτοαντίγραφα των διπλωμάτων του εκπαιδευτι¬ 
κού προσωπικού του Σχολείου καθώς επίσης απόσπασμα του ποινικού 
μητρώου και πιστοποιητικά Εισαγγελικής Αρχής ότι κανείς από τους 
αναφερόμενους στο προηγούμενο εδάφιο (γ) δεν διώκεται ως φυγόποι¬ 
νος ή φυγόδικος. 

ε. Γνωμάτευση της οικείας Υγειονομικής Επιτροπής, ότι πληρούνται 
οι όροι των εκάστοτε ισχυουσών υγειονομικών διατάξεων. 

3. Η Λιμενική Αρχή χορηγεί την αιτουμένη από τον Ν. Όμιλο ή Σω¬ 
ματείο άδεια αφού προηγουμένως διαπιστώσει την ύπαρξη: 

α. Κτιριακής εγκατάστασης πλησίον της παραλίας στην περιοχή που 
έχει έδρα η Σχολή, η οποία να αποτελείται από μία, τουλάχιστον, αί¬ 
θουσα διδασκαλίας, ένα γραφείο Διεύθυνσης μία αίθουσα αναμονής, μία 
αποθήκη υλικού και να είναι εξοπλισμένη με υλικό Α' Βοηθειών και τη¬ 
λεφωνική εγκατάσταση. 

β. Μηχανοκινήτου σκάφους, πάνω από 6 μ. ολικού μήκους, το οποίο 
να είναι εφοδιασμένο με ΠΓΕ και κατάλληλο για τη μεταφορά και εκ¬ 
παίδευση τουλάχιστον 15 ατόμων. 

Το προαναφερόμενο σκάφος θα πρέπει να φέρει στις δύο πλευρές του 
με ευδιάκριτα γράμματα στην Ελληνική και Αγγλική γλώσσα την έν¬ 
δειξη ΕΚΠΑΙΔΕΥΤΙΚΟ - ΤΚΑΙΝΙΝΟ 8ΗΙΡ. 

γ. Εξοπλισμού που προβλέπεται από τις ισχύουσες διατάξεις ναυτι¬ 
κής ασφάλειας και προστασίας του θαλάσσιου περιβάλλοντος για τις 
αντίστοιχες κατηγορίες πλοίων και σκαφών με τα οποία διενεργείται η 
εκπαίδευση. 

Άρθρο 6 

Όροι - Προϋποθέσεις και διαδικασία 
λειτουργίας των Σχολείων 

1. Με μέριμνα του Διευθυντού κάθε Σχολείου τηρούνται τα ακόλουθα 
έγγραφα: 

α. «Ημερολόγιο εκπαίδευσης και συμβάντων» στο οποίο (αναγράφο¬ 
νται τα αφορώντα την εκπαίδευση, ο αριθμός των μαθητών για την κάθε 
σχολική περίοδο, οι ώρες διδασκαλίας και η διδακτέα ύλη, περιοχές 
πρακτικής εκπαίδευσης, διδάσκοντες καθηγητές καθώς και τυχόν συμ¬ 
βάντα ή ατυχήματα. Το ημερολόγιο θεωρείται και αριθμείται από τη 
Λιμενική Αρχή, επιδεικνύεται δε σε κάθε έλεγχο αυτής σημειώνοντας 
τις παρατηρήσεις της. 

β. «Ειδική καρτέλλα» για κάθε μαθητή με πλήρη στοιχεία διεύθυνσης 
κατοικίας, πορείας της εκπαίδευσης, παρουσιών κατά μάθημα και συνο¬ 
λικά, ώστε να τηρείται πλήρες αρχείο των εκπαιδευθέντων από κάθε 
Σχολείο. 

2. Η Λιμ. Αρχή προβαίνει σε τακτική ετήσια επιθεώρηση των Σχο¬ 
λείων καθώς και ενδιάμεσες έκτακτες για έλεγχο εφαρμογής των δια¬ 
τάξεων του παρόντος Κανονισμού και τήρησης των υποχρεώσεων που 
αναφέρονται σ’ αυτόν. Σε περίπτωση που διαπιστωθούν ελλείψεις ή αντι- 
κανονικότητες εκτός από τις προβλεπόμενες από το άρθρο 17 ποινές δύ- 
ναται να αφαιρεθεί η χορηγηθείσα άδεια με αιτιολογημένη απόφαση του 
Λιμενάρχη για μια σχολική περίοδο ή οριστικά με απόφαση του ΥΕΝ 
ύστερα από εισήγηση του Λιμενάρχη, ανάλογα με τη σοβαρότητα των 
παραβάσεων. 

3. Ο Διευθυντής του «Σχολείου είναι αλληλέγγυα υπεύθυνος με το νό¬ 
μιμο εκπρόσωπο του Ναυτικού Ομίλου ή Ναυτοθλητικού Σωματείου 
για την ακριβή τήρηση των διατάξεων του παρόντος Κανονισμού, ανα¬ 
φορικά με τη λειτουργία των Σχολείων. 

Άρθρο 7 

Αναγκαίες γνώσεις και ώρες εκπαίδευσης υποψηφίων 

1. Παρατίθενται κατωτέρω οι ελάχιστες αναγκαίες γνώσεις και οι 
ώρες εκπαίδευσης και εξέτασης των υποψηφίων εκπαιδεύονται και εξε¬ 
τάζονται οι υποψήφιοι για την απόκτηση της άδειας Κυβερνήτη Ιδιωτι¬ 
κού Τουριστικού Πλοίου. 

Ώρες 

Απαιτήσεις γνώσεων εκπαίδευσης 


1. Περιγραφή του σκάφους και του εξοπλισμού του. 

Ευστάθεια του πλοίου - φόρτωση και κατανομή 
βαρών. 10 

2. Αγκυροβόλιο και πρόσδεση του σκάφους. Χειρι¬ 
σμοί στο λιμάνι. 10 

3. Καιρός και θάλασσα - Κλίμακα μποφώρ. Ανα¬ 

στολή απόπλου λόγω δυσμενών καιρικών συνθη¬ 
κών. Χειρισμοί σκάφους με δυσμενείς συνθήκες. 5 

4. Ιστία και ιστιοπλοΐα. 10 

5. Βασικές γνώσεις του ΔΚΑΣ και του διεθνή κώ¬ 
δικα σημάτων. 10 

6. Ατυχήματα στα πλοία (διαρροή - κατάκλιση, 

προσάραξη, ανατροπή και τρόποι ενεργειών). 5 

7. Ναυτικός χάρτης - αναγνώριση βασικών συμβό¬ 
λων και σημάτων, χάραξη πορειών. 5 

8. Εύρεση στίγματος εξ αναμετρήσεως, καθώς και 

στίγματος ενόψη ενός ή και περισσοτέρων ση¬ 
μείων, χρήση ισοβαθών (βυθόμετρο και ραντάρ). 10 

9. Φάροι και φανοί. 9 

10. Η σωστή χρήση του ραδιοτηλεφώνου. Σήματα 

ασφαλείας και κινδύνου. 5 

11. Σωστικά και πυροσβεστικά μέσα του πλοίου και 

τρόποι χειρισμού τους. 10 

12. Υποχρεώσεις Κυβερνήτη - για τον απόπλου, κα¬ 

τάπλου, Λιμενικές Αρχές, Κανονισμοί λιμένα - 
Κυρώσεις. 3 

13. Βασικές γνώσεις,μηχανών. 10 

2. Οι υποψήφιοι επίσης εκπαιδεύονται και εξετάζονται επί καταλλή¬ 
λου σκάφους στην πρακτική διακυβέρνησης, πηδαλιούχησης, χρήσης 
των σωστικών και πυροσβεστικών μέσων, χρήση των ναυτιλιακών ορ¬ 
γάνων (πυξίδα και διόρθωση σφάλματος αυτής, διόπτρα), χειρισμούς 
παραβολής και σε στοιχειώδεις γνώσεις ναυτικής τέχης και ιστιοπλοΐας. 

Άρθρο 8 

Γενικά περί εξετάσεων 

1. Οι περατώσαντες τα Σχολεία υποβάλλονται κατά το τελευταίο δε¬ 
καήμερο των μηνών Ιανουάριου - Μαρτίου - Μαΐου - Ιουλίου - Σεπτεμ¬ 
βρίου και Νοεμβρίου εκάστου έτους σε γραπτή και προφορική - πρα¬ 
κτική εξέταση, στις αναγκαίες γνώσεις που ορίζονται στο άρθρο επτά 
(7) του παρόντος Κανονισμού, ενώπιον Τριμελούς Επιτροπής που ορίζε¬ 
ται με απόφαση του Λιμενάρχη και αποτελείται από αξιωματικό ΑΣ ως 
Πρόεδρο, τον Πλοίαρχο Ε.Ν. του Τ.Κ.Ε.Ε.Π. και καθηγητή του Σχο¬ 
λείου. 

2. Τα δικαιολογητικά για τη συμμετοχή στις εξετάσεις υποβάλλονται 
με μέριμνα του Σχολείου μαζί με αντίγραφο της καρτέλλας του κάθε 
υποψηφίου στη Λιμενική Αρχή και ελέγχονται υπεύθυνα από την προα- 
ναφερόμενη Τριμελή Επιτροπή. 

3. Η γραπτή εξέταση διενεργείται από κοινού για όλους τους υποψη¬ 
φίους σε αίθουσα του Σχολείου κατά την ορισμένη από τη Λιμ. Αρχή 
ημερομηνία και ώρα, χωρίς να επιτρέπεται η είσοδος στην αίθουσα εξε¬ 
τάσεων σε άτομα που δεν έχουν σχέση με τις εξετάσεις. Οι υποψήφιοι 
που επιτυγχάνουν στην γραπτή εξέταση λαμβάνουν μέρος και στην προ¬ 
φορική - πρακτική, στην οποία εάν αποτύχουν επανεξετάζονται σε επό¬ 
μενες περιόδους. 

4. Οι βαθμολογίες που τίθενται από τα μέλη της εξεταστικής επιτρο¬ 
πής τόσο κατά την γραπτή όσο και την προφορική - πρακτική εξέταση 
των υποψηφίων για απόκτηση άδειας Κυβερνήτη Ιδιωτικού Τουριστι¬ 
κού πλοίου, εκφράζονται με ακέραιους αριθμούς από μηδέν (0) έως εί¬ 
κοσι (20). Ως βάση επιτυχίας λαμβάνεται το δώδεκα (12). 

5. Τον τελικό βαθμό επιτυχίας του υποψηφίου αποτελεί ο μέσος όρος 
της υπό των μελών της εξεταστικής Επιτροπής τιθέμενης βαθμολογίας 
στην γραπτή και την προφορική - πρακτική εξέταση. 

6. Μετά το πέρας των εξετάσεων συντάσσεται συγκεντρωτικός πίνα¬ 
κας βαθμολογίας των υποψηφίων που υπογράφεται από τα μέλη της 


εξεταστικής επιτροπής και υποβάλλεται εις διπλούν στον Λιμενάρχη για 
θεώρηση. 

7. Στους επιτυχόντες στις εξετάσεις χορηγείται από την Σχολή στα 
άρθρα 3 και 11 του παρόντος Κανονισμού προβλεπόμενη «άδεια Κυβερ¬ 
νήτη ιδιωτικού τουριστικού πλοίου» η οποία εκτυπώνεται με μέριμνα 
της Σχολής και υπογράφεται από τον Διευθυντή της Σχολής και θεωρεί¬ 
ται από τον Λιμενάρχη. 

8. Η Λιμενική Αρχή τηρεί βιβλίο Μητρώου των εκδιδομένων αδειών 
στο οποίο καταχωρούνται κατ’ αύξοντα αριθμό τα πλήρη στοιχεία ταυ¬ 
τότητας του υποψηφίου καθώς και αρχείο των υποβληθέντων δικαιολο- 
γητικών. 

9. Η χορηγούμενη από την Σχολή άδεια η οποία θεωρείται από τον 
Λιμενάρχη χαρακτηρίζεται με τον αύξοντα αριθμό του βιβλίου Μη¬ 
τρώου της παραγρ. 8 και αριθμό πρωτοκόλλου της Λιμενικής Αρχής. 

Άρθρο 9 

Χορήγηση αδειών άνευ εξετάσεων 

1. Η προβλεπόμενη από το άρθρο 3 άδεια χορηγείται χωρίς να τηρη¬ 
θούν οι διαδικασίες που προβλέπονται από τον παρόντα Κανονισμό 
στους: 

α. Μόνιμους Αξιωματικούς Π.Ν. (μάχιμους και μηχανικούς). 

β. Ανθυπασπιστές και Υπ/κούς Π.Ν. με ειδικότητα αρμενιστή και 
μηχανικού κατόχους αντιστοίχου πτυχίου με ναυτική προϋπηρεσία του¬ 
λάχιστον πέντε έτη. 

γ. Αξιωματικούς ΑΣ 

δ. Ανθ/στές, Υπ/κούς και Λιμενοφύλακες κατόχους πτυχίου σχολής 
καταστρώματος ή μηχανής ΑΣ με προϋπηρεσία σε πλωτά ΑΣ πέντε 
χρόνια. 

ε. Κατόχους διπλώματος Αξιωματικούς καταστρώματος και μηχα¬ 
νής Ε.Ν. 

στ. Κατόχους πτυχίου ναυκλήρου και Κυβερνήτη Ε.Ν. 

ζ. Κατόχους πιστοποιητικού ικανότητας για εκτέλεση καθηκόντων 
Αξιωματικού γέφυρας του Π.Δ. 435/78. 

2. Στους δικαιούμενους της παραγράφους 1 του παρόντος άρθρου 
άδειας χορηγείται απευθείας από την Λιμενική Αρχή ο τύπος αδείας του 
άρθρου 12, κατόπιν αιτήσεως με τα προβλεπόμενα δικαιολογητικά του 
άρθρου 4 εκτός της απαιτήσεως του εδαφίου (στ) της παραγρ. (1) αυ¬ 
τού. ■ 

Για τους των εδαφίων (ε), (στ) και (ζ) της παραγρ. (1) του παρόντος 
δικαιούμενους απαιτείται και υποβολή φωτ/φου, επικυρωμένου, του 
αποδεικτικού ναυτικής ικανότητάς τους. 

Άρθρο 10 

Χορήγηση αδειών στους Αλλοδαπούς 

1. Αλλοδαποί, δύνανται να αποκτούν άδεια Κυβερνήτη ιδιωτικού 
τουριστικού πλοίου, εφόσον γνωρίζουν επαρκώς την Ελληνική γλώσσα 
και έχουν τα οριζόμενα υπό του παρόντος Κανονισμού προσόντα και 
προϋποθέσεις. 

2. Αλλοδαποί, υπήκοοι χωρών μελών της Ευρωπαϊκής Κοινότητας, 
αποκτούν την άδεια Κυβερνήτη ιδιωτικού τουριστικού πλοίου, με τους 
όρους και τις προϋποθέσεις που την απαιτούν και οι Έλληνες. 

3. Άδειες που έχουν εκδοθεί ή θεωρηθεί για την εγκυρότητά τους 
από τις Αρχές της αλλοδαπής γίνονται αποδεκτές για την διακυβέρνηση 
ιδιωτικού τουριστικού πλοίου με ξένη σημαία, εφόσον είναι συντεταγμέ¬ 
νες ή μεταφρασμένες και στην αγγλική γλώσσα. 

4. Άδεια Κυβερνήτη ιδιωτικού τουριστικού πλοίου χορηγείται επί¬ 
σης από τις Λιμενικές Αρχές, εάν τους υποβληθεί αντίστοιχη άδεια που 
έχει εκδοθεί από Αρχές ξένων χωρών, μεταφρασμένη στην Ελληνική ή 
την Αγγλική γλώσσα. 

Άρθρο 11 

1. Ο τύπος της εν άρθρω 3 του παρόντος Κανονισμού «άδειας Κυβερ¬ 
νήτη Ιδιωτικού Τουριστικού Πλοίου» καθορίζεται ως κατωτέρω. 

Αυξ. Αρ. Πρωτ. Σχολής .... . ΤΙΤΛΟΣ ΣΧΟΛΗΣ 

ΘΕΣΗ ΦΩΤ/ΦΙΑΣ 


ΑΔΕΙΑ ΚΥΒΕΡΝΗΤΗ ΙΔΙΩΤΙΚΟΥ ΤΟΥΡΙΣΤΙΚΟΥ ΠΛΟΙΟΥ 
Ειδικός Κανονισμός Λιμένα .αριθμ. ·.... ΦΕΚ . ...) 

Στον κάτοχο της παρούσας (ΟΝΟΜΑΤΕΠΩΝΥΜΟ). 

.του (ΟΝΟΜΑ ΠΑΤΡΟΣ) . 

που παρακολούθησε τα μαθήματα της (ΕΠΩΝΥΜΙΑ ΣΧΟΛΗΣ) και 

επέτυχεν στις εξετάσεις που έγιναν την (ΗΜΕΡΟΜΗΝΙΑ) . 

.από την (ΛΙΜΕΝΙΚΗ ΑΡΧΗ) . 

επιτρέπεται η διακυβέρνηση Ιδιωτικών Τουριστικών Πλοίων. 

Ο Δ/ντής της Σχολής ΘΕΩΡΗΘΗΚΕ 

Αυξ. Αριθμ. Μητρώου .Λιμ. Αρχής .... 

Αριθμ. Πρωτ..Λιμ. Αρχής . 

Εν .τη .19.. 

Ο ΛΙΜΕΝΑΡΧΗΣ 
Άρθρο 12 

«ΤΥΠΟΣ ΑΔΕΙΩΝ άρθρου 9 του παρόντος» 

«ΑΔΕΙΑ ΚΥΒΕΡΝΗΤΗ ΙΔΙΩΤΙΚΟΥ ΤΟΥΡΙΣΤΙΚΟΥ ΠΛΟΙΟΥ» 

ΕΛΛΗΝΙΚΗ ΔΗΜΟΚΡΑΤΙΑ 
ΥΠΟΥΡΓΕΙΟ ΕΜΠΟΡΙΚΗΣ ΝΑΥΤΙΛΙΑΣ 

Λιμενική Αρχή. 

Αύξοντας Αριθμός Πρωτοκόλλου Λιμ. Αρχής. 

Στον κάτοχο της παρούσας.. . που πληρεί 

τις προϋποθέσεις του άρθρου (9) παραγρ. (1) εδαφίου . . .. 

(ιδιότητα).επιτρέπεται η διακυβέρνηση ιδιωτικών 

τουριστικών πλοίων. 

Εν.τη .19.. 

Ο ΛΙΜΕΝΑΡΧΗΣ 

Άρθρο 13 
Γενικές Διατάξεις 

1. Οι Κυβερνήτες - χειριστές οιασδήποτε κατηγορίας σκάφους υπο- 
χρεούνται: 

α) Να κυβερνούν το σκάφος με σύνεση και προσοχή κατά τρόπον μη 
δυνάμενο να θέσει σε κίνδυνο τη ζωή των επιβαινόντων ή των κολυμβη¬ 
τών, να προκαλέσει υλικές ζημιές, να επιφέρει αταξία, ενόχληση ή 
οποιανδήποτε κυκλοφοριακή ανωμαλία σε παραπλέοντα πλοία, τρόμον 
και ανησυχία στους λουόμενους. 

β) Να μην χειρίζονται το σκάφος υπό την επήρεια οινοπνευματωδών 
ποτών. 

γ) Να μην επιβιβάζουν επί του σκάφους μεγαλύτερο αριθμό ατόμων 
από τον προβλεπόμενο από το πιστοποιητικό αξιοπλοΐας του. 

δ) Να φέρουν επάνω στο σκάφος τα ναυτιλιακά έγγραφα, την άδεια 
Κυβερνήτη, καθώς και τα προβλεπόμενα από το πιστοποιητικό αξιο- 
πλοΐας και τις ισχύουσες διατάξεις σωστικά, πυροσβεστικά μέσα, ναυτι¬ 
λιακά εφόδια και υγειονομικό υλικό, τα οποία πρέπει να είναι πρόχειρα 
σε κάθε ζήτηση. 

ε) Να συμμορφώνονται απροφάσιστα προς τις εντολές και οδηγίες 
των Λιμενικών Οργάνων. ' 

στ) Να εφαρμόζουν τις διατάξεις και οδηγίες, που δίδονται από την 
Λιμ. Αρχή, όσον αφορά την αγκυροβολιά των σκαφών και τις ενδεχόμε¬ 
νες μεθορμίσεις τους. 

ζ) Να μην απομακρύνονται και εκτελούν πλόες μεγαλύτερης έκτασης 
από τους προβλεπόμενους από το πιστοποιητικό αξιοπλοΐας. 

2. Οι ιδιοκτήτες των σκαφών εκτός από τις γενικές υποχρεώσεις τους 
της λεμβολογήσεως ή νηολογήσεως των σκαφών και του εφοδιασμού 
τους με πιστοποιητικό αξιοπλοΐας, θεωρούνται συνυπεύθυνοι με τους 
Κυβερνήτες ή χειριστές για κάθε παράβαση του παρόντος Κανονισμού, 
που γίνεται από τους τελευταίους. 


Άρθρο 14 

1. Σε περίπτωση σύγκρουσης ή ατυχήματος με άλλο σκάφος ή τραυ¬ 
ματισμού λουομένων ο Κυβερνήτης-χειριστής οφείλει να παραμείνει 
στον τόπο του ατυχήματος, να παράσχει κάθε δυνατή συνδρομή στους 
παθόντες και να δηλώσει το ταχύτερο στην Λιμενική Αρχή το συμβάν. 

Άρθρο 15 

1. Ο χορηγηθείσα «άδεια Κυβερνήτη Ιδιωτικού Τουριστικού Πλοίου» 
μπορεί να αφαιρεθεΐ με αιτιολογημένη απόφαση του Λιμενάρχη προσω¬ 
ρινά ή οριστικά σύμφωνα με τα οριζόμενα στις επόμενες παραγράφους: 

2. Προσωρινή αφαίρεση της άδειας για χρονικό διάστημα πέντε (5) 
ημερών έως και τριών (3) μηνών, επιβάλλεται σε περιπτώσεις: 

α. Μη επιδείξεως στα Λιμενικά Όργανα εγγράφων σχετικών με την 
κυκλοφορία και αξιοπλοΐα του σκάφους. 

β. Απειλής ή εξύβρισης, λόγω ή έργω, των Λιμενικών Οργάνων 
κατά την άσκηση των καθηκόντων τους. 

Εφόσον ο κάτοχος της αδείας μεταφέρει με το υπό την διακυβέρνησή 
του σκάφος επιβάτες που καταβάλλουν εισιτήρια ή πραγματοποιεί 
πλόες με ολική ναύλωση του σκάφους του. 

3. Οριστική στέρηση επιβάλλεται υποχρεώτικώς σε περιπτώσεις: 

α) Μη παραμονής του χειριστή - Κυβερνήτη στον τόπο του ατυχήμα¬ 
τος και παροχής κάθε δυνατής βοήθειας στους παθόντες. 

β) Εκλείψεως των προϋποθέσεων οι οποίες πρέπει να πληρούνται για 
την χορήγηση της άδειας. 

γ) Επιβολής της ποινής της προσωρινής αφαίρεσης της αδείας για 
τρίτη φορά μέσα στην προηγηθείσα της τελευταίας παραβάσεως διετία. 

Άρθρο 16 

Καταργούμενες διατάξει 

Από την έναρξη της ισχύος του παρόντος Κανονισμού καταργείται 
κάθε άλλη διάταξη που έρχεται σε αντίθεση με τις διατάξεις αυτού ή 
αναφέρεται σε θέματα που ρυθμίζονται απ’ αυτόν. 

Άρθρο 17 
Τελική διάταξη 

Οι παραβάτες του Κανονισμού αυτού, του οποίου η εκτέλεση ανατίθε- 
θεται στα λιμενικά όργανα, ανεξάρτητα από τις ποινικές και αστικές ευ¬ 
θύνες που συντρέχουν από την ισχύουσα νομοθεσία υπόκεινται και στις 
κυρώσεις του άρθρου 157 του ΝΔ 187/73 (ΦΕΚ 261Α/3.10.73) με 
το οποίο κυρώθηκε ο κώδικας Δημοσίου Ναυτικού Δικαίου, όπως τρο¬ 
ποποιήθηκε με το ΠΔ 207/85 (ΦΕΚ 76Α/3.5.85). 

Λαύριο, 10 Νοεμβρίου 1989 
Ο Λιμενάρχης 

Υποπλοίαρχος ΑΣ ΦΑΚΙΝΟΣ ΑΝΑΡΓΥΡΟΣ 

β. Ορίζουμε ημερομηνία έναρξης ισχύος του Κανονισμού αυτού, την 
ημέρα δημοσίευσής του στην Εφημερίδα της Κυβερνήσεως. Δίδεται 
προθεσμία για απόκτηση άδειας Κυβερνήτη ιδιωτικών τουριστικών 
πλοίων ένα έτος από την δημοσίευση του παρόντος στην Εφημερίδα της 
Κυβερνήσεως. 

Πειραιάς, 8 Φεβρουάριου 1990 

Ο ΥΠΟΥΡΓΟΣ 

ΝΙΚΟΛΑΟΣ ΠΑΠΠΑΣ 
-♦- 

Αριθ. 3131/38/90 (3) 

Έγκριση του ειδικού Κανονισμού Λιμένα Καλύμνου αριθ. 23. 

Ο ΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 

Σύμφωνα με: 

1. Τις διατάξεις του αρ. 156 του Ν.Δ. 187/73 «περί Κώδικα Δημο¬ 
σίου Ναυτικού Δικαίου». 

2. Το έγγραφο του Επαρχείου Καλύμνου αριθμ. ΥΕ 3770/ 
5.12.1989. 

3. Το σχέδιο του Ειδικού Κανονισμού του Λιμένα Καλύμνου που μας 
υποβλήθηκε με την αναφορά της Λιμενικής Αρχής Καλύμνου αριθμ. 
3121.2/1/89/13.12.89 και με τις διατάξεις του ρυθμίζονται θέματα, 

που αφορούν την εύρυθμη λειτουργία του λιμένος, αποφασίζουμε: 
Άρθρο Μόνο 

α) Εγκρίνουμε τον παρακάτω Κανονισμό του Λιμένα Καλύμνου αριθ. 
23. ' 

ΕΙΔΙΚΟΣ ΚΑΝΟΝΙΣΜΟΣ ΛΙΜΕΝΑ ΚΑΛΥΜΝΟΥ ΑΡΙΘ. 23 
Περί αδειών διακυβέρνησης ιδιωτικών Τουριστικών Πλοίων. 

Ο ΛΙΜΕΝΑΡΧΗΣ ΚΑΛΥΜΝΟΥ 
Έχοντας υπόψη: 

α. Τις διατάξεις του δια του από 9 Ιουνίου 1948 κωδικοποιηθέντος 
Νόμου 499/1947 «περί πειθαρχικής εξουσίας των Προϊσταμένων Λι¬ 
μενικών Αρχών» (ΦΕΚ 162Α) συνδυαζόμενες με τα άρθρα 141-157 
του Ν.Δ. 187/73 με το οποίο κυρώθηκε ο Κώδικας Ναυτικού Δικαίου 
(ΦΕΚ 261 Α/73). 

β. Τις διατάξεις του Ν.Δ. 444/70 «περί αρμοδιοτήτων ΑΣ και σχέ¬ 
σεων προς τας αρμοδιότητας των Σωμάτων Ασφαλείας» (ΦΕΚ 39 Α/ 
16.2.70) αποφασίζουμε: 

Άρθρο 1 
Όρια ισχύος 

Ο ειδικός Κανονισμός Λιμένα ισχύει στη χερσαία και θαλάσσια ζώνη 
του, τους λιμένες, στους όρμους κα στη θαλάσσια έκταση της περιοχής 
δικαιοδοσίας της Λιμενικής Αρχής Πειραιά και των υφισταμένων της 
Λιμενικών Σταθμών και υπαλλήλων Λιμένα, όπως αυτή καθορίζεται 
από τις κείμενες διατάξεις. 

Άρθρο 2 

1. Για την εφαρμογή των διατάξεων του παρόντος Κανονισμού οι 
ακόλουθοι όροι έχουν την έναντι αυτών προσδιοριζόμενη έννοια: 

α. «Ιδιωτικό Τουριστικό Πλοίο». 

Κάθε μηχανοκίνητο ή ιστιοφόρο σκάφος με ή χωρίς θαλάμους ενδιαί¬ 
τησης, που από τη γενική κατασκευή του έχει τη δυνατότητα να χρησι¬ 
μοποιείται αποκλειστικά και μόνο για την εκτέλεση ταξιδίων θαλάσσιας 
αναψυχής περιήγησης και ερασιτεχνικής αλιείας, χωρίς την καταβολή 
ναύλου από τους επιβαίνοντες και το οποίο σύμφωνα με την ισχύουσα 
νομοθεσία, εφοδιάζεται με Πρωτόκολλο Γενικής Επιθεώρησης 
(Π.Γ.Ε.). 

β. «Σχολεία Κυβερνητικών Ιδιωτικών Τουριστικών Πλοίων». 

Σχολεία που λειτουργούν σε αναγνωρισμένους, σύμφωνα με τις ισχύ- 
ουσες διατάξεις. Ναυτικούς Ομίλους και Ναυταθλητικά Σωματεία για 
εκμάθηση των ελάχιστων αναγκαίων γνώσεων στους υποψηφίους για 
απόκτηση άδειας Κυβερνήτη Ιδιωτικού Τουριστικού Πλοίου. 

Άρθρο 3 

Για την ασφάλεια της Ναυσιπλοΐας, την αποτροπή δημιουργίας ναυ¬ 
τιλιακών κινδύνων και την προστασία της ανθρώπινης ζωής στη θά¬ 
λασσα, από την έναρξη της ισχύος του παρόντος Κανονισμού, η διακυ¬ 
βέρνηση των «Ιδιωτικών Τουριστικών Πλοίων» επιτρέπεται μόνο σε 
άτομα που έχουν «ΑΔΕΙΑ ΚΥΒΕΡΝΗΤΗ ΙΔΙΩΤΙΚΟΥ ΤΟΥΡΙΣΤΙ¬ 
ΚΟΥ ΠΛΟΙΟΥ». 

Άρθρο 4 

Προϋποθέσεις και προσόντα για την απόκτηση άδειας 
Κυβερνήτη Ιδιωτικού Τουριστικού Πλοίου 

1. Για την απόκτηση της εν άρθρω 3 του παρόντος Κανονισμού 
άδειας Κυβερνήτη Ιδιωτικού Τουριστικού Πλοίου ο ενδιαφερόμενος 
πρέπει: 

α) Να έχει συμπληρώσει το δέκατο όγδοο (18) έτος της ηλικίας του 
και να μην έχει υπερβεί το εξηκοστό (60) έτος. 

β) Να μην τελεί υπό στέρηση των πολιτικών του δικαιωμάτων. 

γ) Να μην έχει καταδικασθεί για κακούργημα, ή σε φυλάκιση άνω. 
του εξαμήνου καθ’ υποτροπήν ή μείζονα του εξαμήνου επί λαθρεμπορία, 
κατασκοπία, λαθρεμπορία ή χρήσει ναρκωτικών, αλιεία με εκρηκτικές 
ύλες, παράβαση του νόμου περί προστασίας του Εθνικού νομίσματος, 
Προκειμένου για ναυτικούς να μην έχουν στερηθεί οριστικά το δικαίωμα 
της άσκησης του ναυτικού επαγγέλματος. 

δ) Να είναι σωματικώς και πνευματικώς υγιής και ικανός σύμφωνα 
με τις διατάξεις που ισχύουν για απόκτηση πτυχίου Κυβερνήτη τρίτης 
(Γ) τάξεως. 


ε) Να γνωρίζει καλά κολύμβηση. 

στ) Να φοιτήσει σε σχολείο Κυβερνητών Ιδιωτικών Τουριστικών 
Πλοίων για εκμάθηση των ελάχιστων αναγκαίων γνώσεων που ορίζο¬ 
νται στο άρθρο 7 του Κανονισμού αυτού και να επιτύχει σε εξετάσεις 
σύμφωνα με τα οριζόμενα στα επόμενα άρθρα. 

2. Η ηλικία αποδεικνύεται από το δελτίο αστυνομικής ταυτότητας 
και η γνώση της καλής κολύμβησης βεβαιώνεαι από το Διευθυντή του 
Ναυταθλητικού Ομίλου ή Σωματείου ή με υπεύθυνη δήλωση του υπο¬ 
ψηφίου. 

Άρθρο 5 

Σχολεία Κυβερνητών 

1. Η ίδρυση και λειτουργία «Σχολείων για εκπαίδευση υποψηφίων 
προς απόκτηση άδειας Κυβερνήτη Ιδιωτικών Τουριστικών Πλοίων» 
επιτρέπεται μόνο σε αναγνωρισμένους (σύμφωνα με τις ισχύουσες κάθε 
φορά διατάξεις) Ναυτικούς Ομίλους ή Ναυταθλητικά Σωματεία, εφόσον 
εκτός από τις προβλεπόμενες από άλλες διατάξεις άδειες, έχουν εφοδια- 
σθεί και με ειδική άδεια της Λιμενικής Αρχής. 

2. Για την απόκτηση της άδειας της προηγούμενης παραγράφου το 
ενδιαφερόμενο Σωματείο ή Όμιλος οφείλει να υποβάλει στη Λιμενική 
Αρχή αίτηση στην οποία θα αναφέρεται η πλήρης ονομασία της σχολής 
και θα επισυνάπτονται τα ακόλουθα δικαιολογητικά: 

. α. Καταστατικό του Ν. Ομίλου ή Ναυτ. Σωματείου με αντίγραφο 
ΦΕΚ. 

β. Κανονισμός λειτουργίας σχολής. 

γ. Ονομαστική κατάσταση η οποία θα περιλαμβάνει τα ονόματα του 
Δ/ντού της Σχολής και του εκπαιδευτικού προσωπικού. 

δ. Επικυρωμένα φωτοαντίγραφα των διπλωμάτων του εκπαιδευτι¬ 
κού προσωπικού του Σχολείου καθώς επίσης απόσπασμα του ποινικού 
μητρώου και πιστοποιητικά Εισαγγελικής Αρχής ότι κανείς από τους 
αναφερόμενους στο προηγούμενο εδάφιο (γ) δεν διώκεται ως φυγόποι¬ 
νος ή φυγόδικος. 

ε. Γνωμάτευση της οικείας Υγειονομικής Επιτροπής, ότι πληρούνται 
οι όροι των εκάστοτε ισχυουσών υγειονομικών διατάξεων. 

3. Η Λιμενική Αρχή χορηγεί την αιτουμένη από τον Ν. Όμιλο ή Σω¬ 
ματείο άδεια αφού προηγουμένως διαπιστώσει την ύπαρξη: 

α. Κτιριακής εγκατάστασης πλησίον της παραλίας στην περιοχή που 
έχει έδρα η Σχολή, η οποία να αποτελείται από μία, τουλάχιστον, αί¬ 
θουσα διδασκαλίας, ένα γραφείο Διεύθυνσης μία αίθουσα αναμονής, μία 
αποθήκη υλικού και να είναι εξοπλισμένη με υλικό Α' Βοηθειών και τη¬ 
λεφωνική εγκατάσταση. 

β. Μηχανοκινήτου σκάφους, πάνω από 6 μ. ολικού μήκους, το οποίο 
να είναι εφοδιασμένο με ΠΓΕ και κατάλληλο για τη μεταφορά και εκ¬ 
παίδευση τουλάχιστον 15 ατόμων. 

Το προαναφερόμενο σκάφος θα πρέπει να φέρει στις δύο πλευρές του 
με ευδιάκριτα γράμματα στην Ελληνική και Αγγλική γλώσσα την έν¬ 
δειξη ΕΚΠΑΙΔΕΥΤΙΚΟ - ΤΚΑΙΝΙΝΟ 5ΗΙΡ. 

γ. Εξοπλισμού που προβλέπεται από τις ισχύουσες διατάξεις ναυτι¬ 
κής ασφάλειας και προστασίας του θαλάσσιου περιβάλλοντος για τις 
αντίστοιχες κατηγορίες πλοίων και σκαφών με τα οποία διενεργείται η 
εκπαίδευση. 

Άρθρο 6 

Όροι - Προϋποθέσεις και διαδικασία 
λειτουργίας των Σχολείων 

1. Με μέριμνα του Διευθυντού κάθε Σχολείου τηρούνται τα ακόλουθα 
έγγραφα: 

α. «Ημερολόγιο εκπαίδευσης και συμβάντων» στο οποίο αναγράφο¬ 
νται τα αφορώντα την εκπαίδευση, ο αριθμός των μαθητών για την κάθε 
σχολική περίοδο, οι ώρες διδασκαλίας και η διδακτέα ύλη, περιοχές 
πρακτικής εκπαίδευσης, διδάσκοντες καθηγητές καθώς και τυχόν συμ¬ 
βάντα ή ατυχήματα. Το ημερολόγιο θεωρείται και αριθμείται από τη 
Λιμενική Αρχή, επιδεικνύεται δε σε κάθε έλεγχο αυτής σημειώνοντας 
τις παρατηρήσεις της. 

β. «Ειδική καρτέλλα» για κάδε μαθητή με πλήρη στοιχεία διεύθυνσης 
κατοικίας, πορείας της εκπαίδευσης, παρουσιών κατά μάθημα και συνο¬ 
λικά, ώστε να τηρείται πλήρες αρχείο των εκπαιδευθέντων από κάθε 
Σχολείο. 

2. Η Λιμ. Αρχή προβαίνει σε τακτική ετήσια επιθεώρηση των Σχο¬ 
λείων καθώς και ενδιάμεσες έκτακτες για έλεγχο εφαρμογής των δια- 

τάξεων του παρόντος Κανονισμού και τήρησης-των υποχρεώσεων που 
αναφέρονται σ’ αυτόν. Σε περίπτωση που διαπιστωθούν ελλείψεις ή αντι- 
κανονικότητες εκτός από τις προβλεπόμενες από το άρθρο 17 ποινές δύ- 
ναται να αφαιρεθεί η χορηγηθείσα άδεια με αιτιολογημένη απόφαση του 
Λιμενάρχη για μια σχολική περίοδο ή οριστικά με απόφαση του ΤΕΝ 
ύστερα από εισήγηση του Λιμενάρχη, ανάλογα με τη σοβαρότητα των 
παραβάσεων. 

3. Ο Διευθυντής του «Σχολείου είναι αλληλέγγυα υπεύθυνος με το νό¬ 
μιμο εκπρόσωπο του Ναυτικού Ομίλου ή Ναυτοθλητιχού Σωματείου 
για την ακριβή τήρηση των διατάξεων του παρόντος Κανονισμού, ανα¬ 
φορικά με τη λειτουργία των Σχολείων. 

Άρθρο 7 

Αναγκαίες γνώσεις και ώρες εκπαίδευσης υποψηφίων 

1. Παρατίθενται κατωτέρω οι ελάχιστες αναγκαίες γνώσεις και οι 
ώρες εκπαίδευσης και εξέτασης των υποψηφίων εκπαιδεύονται και εξε¬ 
τάζονται οι υποψήφιοι για την απόκτηση της άδειας Κυβερνήτη Ιδιωτι¬ 
κού Τουριστικού Πλοίου. 


Ώρες 

Απαιτήσεις γνώσεων εκπαίδευσης 


1. Περιγραφή του σκάφους και του εξοπλισμού του. 

Ευστάθεια του πλοίου - φόρτωση και κατανομή 
βαρών. 10 

2. Αγκυροβόλιο και πρόσδεση του σκάφους. Χειρι¬ 
σμοί στο λιμάνι. 10 

3. Καιρός και θάλασσα - Κλίμακα μποφώρ. Ανα¬ 

στολή απόπλου λόγω δυσμενών καιρικών συνθη¬ 
κών. Χειρισμοί σκάφους με δυσμενείς συνθήκες. 5 

4. Ιστία και ιστιοπλοΐα. 10 

5. Βασικές γνώσεις του ΔΚΑΣ και του διεθνή κώ¬ 
δικα σημάτων. 10 

6. Ατυχήματα στα πλοία (διαρροή - κατάκλιση, 

προσάραξη, ανατροπή και τρόποι ενεργειών). 5 

7. Ναυτικός χάρτης - αναγνώριση βασικών συμβό¬ 
λων και σημάτων, χάραξη πορειών. 5 

8. Εύρεση στίγματος εξ αναμετρήσεως, καθώς και 

στίγματος ενόψη ενός ή και περισσοτέρων ση¬ 
μείων, χρήση ισοβαθών (βυθόμετρο και ραντάρ). 10 

9. Φάροι και φανοί. 9 

10. Η σωστή χρήση του ραδιοτηλεφώνου. Σήματα 

ασφαλείας και κινδύνου. 5 

11. Σωστικά και πυροσβεστικά μέσα του πλοίου και 

τρόποι χειρισμού τους. 10 

12. Υποχρεώσεις Κυβερνήτη - για τον απόπλου, κα¬ 

τάπλου, Λιμενικές Αρχές, Κανονισμοί λιμένα - 
Κυρώσεις. 3 

13. Βασικές γνώσεις μηχανών. 10 

ΣΥΝΟΛΟ 95 


2. Οι υποψήφιοι επίσης εκπαιδεύονται και εξετάζονται επί καταλλή¬ 
λου σκάφους στην πρακτική διακυβέρνησης, πηδαλιούχησης, χρήσης 
των σωστικών και πυροσβεστικών μέσων, χρήση των ναυτιλιακών ορ¬ 
γάνων (πυξίδα και διόρθωση σφάλματος αυτής, διόπτρα), χειρισμούς 
παραβολής και σε στοιχειώδεις γνώσεις ναυτικής τέχης και ιστιοπλοΐας. 

Άρθρο 8 

Γενικά περί εξετάσεων 

1. Οι περατώσαντες τα Σχολεία υποβάλλονται κατά το τελευταίο δε¬ 
καήμερο των μηνών Ιανουάριου - Μαρτίου - Μαΐου - Ιουλίου - Σεπτεμ¬ 
βρίου και Νοεμβρίου εκάστου έτους σε γραπτή και προφορική - πρα¬ 
κτική εξέταση, στις αναγκαίες γνώσεις που ορίζονται στο άρθρο επτά 
(7) του παρόντος Κανονισμού, ενώπιον Τριμελούς Επιτροπής που ορίζε¬ 
ται με απόφαση του Λιμενάρχη και αποτελείται από αξιωματικό ΑΣ ως 
Πρόεδρο, τον Πλοίαρχο Ε.Ν. του Τ.Κ.Ε.Ε.Π. και καθηγητή του Σχο¬ 
λείου. 

2. Τα δικαιολογητικά για τη συμμετοχή στις εξετάσεις υποβάλλονται 
με μέριμνα του Σχολείου μαζί με αντίγραφο της καρτέλλας του κάθε 


υποψηφίου στη Λιμενική Αρχή και ελέγχονται υπεύθυνα από την προα- 
ναφερόμενη Τριμελή Επιτροπή. 

3. Η γραπτή εξέταση διενεργείται από κοινού για όλους τους υποψη¬ 
φίους σε αίθουσα του Σχολείου κατά την ορισμένη από τη Λιμ. Αρχή 
ημερομηνία και ώρα, χωρίς να επιτρέπεται η είσοδος στην αίθουσα εξε¬ 
τάσεων σε άτομα που δεν έχουν σχέση με τις εξετάσεις. Οι υποψήφιοι 
που επιτυγχάνουν στην γραπτή εξέταση λαμβάνουν μέρος και στην προ¬ 
φορική - πρακτική, στην οποία εάν αποτύχουν επανεξετάζονται σε επό¬ 
μενες περιόδους. 

4. Οι βαθμολογίες που τίθενται από τα μέλη της εξεταστικής επιτρο¬ 
πής τόσο κατά την γραπτή όσο και την προφορική - πρακτική εξέταση 
των υποψηφίων για απόκτηση άδειας Κυβερνήτη Ιδιωτικού Τουριστι¬ 
κού πλοίου, εκφράζονται με ακέραιους αριθμούς από μηδέν (0) έως εί¬ 
κοσι (20). Ως βάση επιτυχίας λαμβάνεται το δώδεκα (12). 

5. Τον τελικό βαθμό επιτυχίας του υποψηφίου αποτελεί ο μέσος όρος 
της υπό των μελών της εξεταστικής Επιτροπής τιθέμενης βαθμολογίας 
στην γραπτή και την προφορική - πρακτική εξέταση. 

6. Μετά το πέρας των εξετάσεων συντάσσεται συγκεντρωτικός πίνα¬ 
κας βαθμολογίας των υποψηφίων που υπογράφεται από τα μέλη της 
εξεταστικής επιτροπής και υποβάλλεται εις διπλούν στον Λιμενάρχη για 
θεώρηση. 

7. Στους επιτυχόντες στις εξετάσεις χορηγείται από την Σχολή στα 
άρθρα 3 και 11 του παρόντος Κανονισμού προβλεπόμενη «άδεια Κυβερ¬ 
νήτη ιδιωτικού τουριστικού πλοίου» η οποία εκτυπώνεται με μέριμνα 
της Σχολής και υπογράφεται από τον Διευθυντή της Σχολής και θεωρεί¬ 
ται από τον Λιμενάρχη. 

8. Η Λιμενική Αρχή τηρεί βιβλίο Μητρώου των εκδιδομένων αδειών 
στο οποίο καταχωρούνται κατ’ αύξοντα αριθμό τα πλήρη στοιχεία ταυ¬ 
τότητας του υποψηφίου καθώς και αρχείο των υποβληθέντων δικαιολο- 
γητικών. 

9. Η χορηγούμενη από την Σχολή άδεια η οποία θεωρείται από τον 
Λιμενάρχη χαρακτηρίζεται με τον αύξοντα αριθμό του βιβλίου Μη¬ 
τρώου της παραγρ. 8 και αριθμό πρωτοκόλλου της Λιμενικής Αρχής. 

Άρθρο 9 

Χορήγηση αδειών άνευ εξετάσεων 

1. Η προβλεπόμενη από το άρθρο 3 άδεια χορηγείται χωρίς να τηρη- 
ρηθούν οι διαδικασίες που προβλέπονται από τον παρόντα Κανονισμό 
στους: 

α. Μόνιμους Αξιωματικούς Π.Ν. (μάχιμους και μηχανικούς). 

β. Ανθυπασπιστές και Υπ/κούς Π.Ν. με ειδικότητά αρμενιστή και 
μηχανικού κατόχους αντιστοίχου πτυχίου με ναυτική προϋπηρεσία του¬ 
λάχιστον πέντε έτη. 

γ. Αξιωματικούς ΑΣ 

δ. Ανθ/στές, Υπ/κούς και Λιμενοφύλακες κατόχους πτυχίου σχολής 
καταστρώματος ή μηχανής ΛΣ με προϋπηρεσία σε πλωτά ΛΣ πέντε 
χρόνια. 

ε. Κατόχους διπλώματος Αξιωματικούς καταστρώματος και μηχα¬ 
νής Ε.Ν. 

στ. Κατόχους πτυχίου ναυκλήρου και Κυβερνήτη Ε.Ν. 

ζ. Κατόχους πιστοποιητικού ικανότητας για εκτέλεση καθηκόντων 
Αξιωματικού γέφυρας του Π.Δ. 435/78. 

2. Στους δικαιούμενους της παραγράφους 1 του παρόντος άρθρου 
άδειας χορηγείται απευθείας από την Λιμενική Αρχή ο τύπος αδείας του 
άρθρου 12, κατόπιν αιτήσεως με τα προβλεπόμενα δικαιολογητικά του 
άρθρου 4 εκτός της απαιτήσεως του εδαφίου (στ) της παραγρ. (1) αυ¬ 
τού. 

Για τους των εδαφίων (ε), (στ) και (ζ) της παραγρ. (1) του παρόντος 
δικαιούμενους απαιτείται και υποβολή φωτ/φου, επικυρωμένου, του 
αποδεικτικού ναυτικής ικανότητάς τους. 

Άρθρο 10 

Χορήγηση αδειών στους Αλλοδαπούς 

1. Αλλοδαποί, δύνανται.να αποκτούν άδεια Κυβερνήτη ιδιωτικού 
τουριστικού πλοίου, εφόσον γνωρίζουν επαρκώς την Ελληνική γλώσσα 
και έχουν τα οριζόμενα υπό του παρόντος Κανονισμού προσόντα και 
προϋποθέσεις. 

2. Αλλοδαποί, υπήκοοι χωρών μελών της Ευρωπαϊκής Κοινότητας, 
αποκτούν την άδεια Κυβερνήτη ιδιωτικού τουριστικού πλοίου, με τους 
όρους και τις προϋποθέσεις που την απαιτούν και οι Έλληνες. 

3. Άδειες που έχουν εκδοθεί ή θεωρηθεί για την εγκυρότητά τους 
από τις Αρχές της αλλοδαπής γίνονται αποδεκτές για την διακυβέρνηση 
ιδιωτικού τουριστικού πλοίου με ξένη σημαία, εφόσον είναι συντεταγμέ¬ 
νες ή μεταφρασμένες και στην αγγλική γλώσσα. 

4. Άδεια Κυβερνήτη ιδιωτικού τουριστικού πλοίου χορηγείται επί¬ 
σης από τις Λιμενικές Αρχές, εάν τους υποβληθεί αντίστοιχη άδεια που 
έχει εκδοθεί από Αρχές ξένων χωρών, μεταφρασμένη στην Ελληνική ή 
την Αγγλική γλώσσα. 

Άρθρο 11 

1. Ο τύπος της εν άρθρω 3 του παρόντος Κανονισμού «άδειας Κυβερ¬ 
νήτη Ιδιωτικού Τουριστικού Πλοίου» καθορίζεται ως κατωτέρω. 

Αυξ. Αρ. Πρωτ. Σχολής .... ΤΙΤΛΟΣ ΣΧΟΛΗΣ 

ΘΕΣΗ ΦΩΤ/ΦΙΑΣ 


ΑΔΕΙΑ ΚΥΒΕΡΝΗΤΗ ΙΔΙΩΤΙΚΟΥ ΤΟΥΡΙΣΤΙΚΟΥ ΠΛΟΙΟΥ 
Ειδικός Κανονισμός Λιμένα .αριθμ.ΦΕΚ . .. .) 

Στον κάτοχο της παρούσας (ΟΝΟΜΑΤΕΠΩΝΥΜΟ). 

.του (ΟΝΟΜΑ ΠΑΤΡΟΣ) . 

που παρακολούθησε τα μαθήματα της (ΕΠΩΝΥΜΙΑ ΣΧΟΛΗΣ) και 
επέτυχεν στις εξετάσεις που έγιναν την (ΗΜΕΡΟΜΗΝΙΑ) . 

.από την (ΛΙΜΕΝΙΚΗ ΑΡΧΗ) . 

επιτρέπεται η διακυβέρνηση Ιδιωτικών Τουριστικών Πλοίων. 

Ο Δ/ντής της Σχολής ΘΕΩΡΗΘΗΚΕ 

Αυξ. Αριθμ. Μητρώου .Λιμ. Αρχής .... 

Αριθμ. Πρωτ.Λιμ. Αρχής . 

Εν .τη .19.. 

Ο ΛΙΜΕΝΑΡΧΗΣ 
Άρθρο 12 

«ΤΥΠΟΣ ΑΔΕΙΩΝ άρθρου 9 του παρόντος» 

«ΑΔΕΙΑ ΚΥΒΕΡΝΗΤΗ ΙΔΙΩΤΙΚΟΥ ΤΟΥΡΙΣΤΙΚΟΥ ΠΛΟΙΟΥ» 

ΕΛΛΗΝΙΚΗ ΔΗΜΟΚΡΑΤΙΑ 
ΥΠΟΥΡΓΕΙΟ ΕΜΠΟΡΙΚΗΣ ΝΑΥΤΙΛΙΑΣ 

Λιμενική Αρχή. 

Αύξοντας Αριθμός Πρωτοκόλλου Λιμ. Αρχής. 

Στον κάτοχο της παρούσας.που πληρεί 

τις προϋποθέσεις του άρθρου (9) παραγρ. (1) εδαφίου. 

(ιδιότητα).. επιτρέπεται η διακυβέρνηση ιδιωτικών 

τουριστικών πλοίων. 

Εν.τη .19.. 

Ο ΛΙΜΕΝΑΡΧΗΣ 

Άρθρο 13 
Γενικές Διατάξεις 

1. Οι Κυβερνήτες - χειριστές οιασδήποτε κατηγορίας σκάφους υπο- 
χρεούνται: 

α) Να κυβερνούν το σκάφος με σύνεση και προσοχή κατά τρόπον μη 
δυνάμενο να θέσει σε κίνδυνο τη ζωή των επιβαινόντων ή των κολυμβη¬ 
τών, να προκαλέσει υλικές ζημιές, να επιφέρει αταξία, ενόχληση ή 
οποιανδήποτε κυκλοφοριακή ανωμαλία σε παραπλέοντα πλοία, τρόμον 
και ανησυχία στους λουόμενους. 

β) Να μην χειρίζονται το σκάφος υπό την επήρεια οινοπνευματωδών 
ποτών. 

γ) Να μην επιβιβάζουν επί του σκάφους μεγαλύτερο αριθμό ατόμων 
από τον προβλεπόμενο από το πιστοποιητικό αξιοπλοΐας του. 

δ) Να φέρουν επάνω στο σκάφος τα ναυτιλιακά έγγραφα, την άδεια 
Κυβερνήτη, καθώς και τα προβλεπόμενα από το πιστοποιητικό αξιο- 
πλοΐας και τις ισχύουσες διατάξεις σωστικά, πυροσβεστικά μέσα, ναυτι¬ 
λιακά εφόδια και υγειονομικό υλικό, τα οποία πρέπει να είναι πρόχειρα 


σε κάθε ζήτηση. 

ε) Να συμμορφώνονται απροφάσιστα προς τις εντολές και οδηγίες 
των Λιμενικών Οργάνων. 

στ) Να εφαρμόζουν τις διατάξεις και οδηγίες, που δίδονται από την 
Λιμ. Αρχή, όσον αφορά την αγκυροβολιά των σκαφών και τις ενδεχόμε¬ 
νες μεθορμίσεις τους. 

ζ) Να μην απομακρύνονται και εκτελούν πλόες μεγαλύτερης έκτασης 
από τους προβλεπόμενους από το πιστοποιητικό αξιοπλοΐας. 

2. Οι ιδιοκτήτες των σκαφών εκτός από τις γενικές υποχρεώσεις τους 
της λεμβολογήσεως ή νηολογήσεως των σκαφών και του εφοδιασμού 
τους με πιστοποιητικό αξιοπλοΐας, θεωρούνται συνυπεύθυνοι με τους 
Κυβερνήτες ή χειριστές για κάθε παράβαση του παρόντος Κανονισμού, 
που γίνεται από τους τελευταίους. 

Άρθρο 14 

1. Σε περίπτωση σύγκρουσης ή ατυχήματος με άλλο σκάφος ή τραυ¬ 
ματισμού λουσμένων ο Κυβερνήτης-χειριστής οφείλει να παραμείνει 
στον τόπο του ατυχήματος, να παράσχει κάθε δυνατή συνδρομή στους 
παθόντες και να δηλώσει το ταχύτερο στην Λιμενική Αρχή το συμβάν. 

Άρθρο 15 

1. Ο χορηγηθείσα «άδεια Κυβερνήτη Ιδιωτικού Τουριστικού Πλοίου» 
μπορεί να αφαιρεθεί με αιτιολογημένη απόφαση του Λιμενάρχη προσω¬ 
ρινά ή οριστικά σύμφωνα με τα οριζόμενα στις επόμενες παραγράφους: 

2. Προσωρινή αφαίρεση της άδειας για χρονικό διάστημα πέντε (5) 
ημερών έως και τριών (3) μηνών, επιβάλλεται σε περιπτώσεις: 

α. Μη επιδείξεως στα Λιμενικά Όργανα εγγράφων σχετικών με την 
κυκλοφορία και αξιοπλοΐα του σκάφους. 

β. Απειλής ή εξύβρισης, λόγω ή έργω, των Λιμενικών Οργάνων 
κατά την άσκηση των καθηκόντων τους. 

Εφόσον ο κάτοχος της αδείας μεταφέρει με το υπό την διακυβέρνησή 
του σκάφος επιβάτες που καταβάλλουν εισιτήρια ή πραγματοποιεί 
πλόες με ολική ναύλωση του σκάφους του. 

3. Οριστική στέρηση επιβάλλεται υποχρεωτικώς σε περιπτώσεις: 

α) Μη παραμονής του χειριστή - Κυβερνήτη στον τόπο του ατυχήμα¬ 
τος και παροχής κάθε δυνατής βοήθειας στους παθόντες. 

β) Εκλείψεως των προϋποθέσεων οι οποίες πρέπει να πληρούνται για 
την χορήγηση της άδειας. 

γ) Επιβολής της ποινής της προσωρινής αφαίρεσης της αδείας για 
τρίτη φορά μέσα στην προηγηθείσα της τελευταίας παραβάσεως διετία. 

Άρθρο 16 

Καταργούμενες διατάξεις 

Από την έναρξη της ισχύος του παρόντος Κανονισμού καταργείται 
κάθε άλλη διάταξη που έρχεται σε αντίθεση με τις διατάξεις αυτού ή 
αναφέρεται σε θέματα που ρυθμίζονται απ’ αυτόν. 

Άρθρο 17 
Τελική διάταξη 

Οι παραβάτες του Κανονισμού αυτού, του οποίου η εκτέλεση ανατίθε¬ 
ται στα λιμενικά όργανα, ανεξάρτητα από τις ποινικές και αστικές ευθύ¬ 
νες που συντρέχουν από την ισχύουσα νομοθεσία υπόκεινται και στις κυ¬ 
ρώσεις του άρθρου 157 του ΝΔ 187/73 (ΦΕΚ 261Α/3.10.73) με το 
οποίο κυρώθηκε ο κώδικας Δημοσίου Ναυτικού Δικαίου, όπως τροπο¬ 
ποιήθηκε με το ΠΔ 207/85 (ΦΕΚ 76Α/3.5.85). 

Κάλυμνος, 8 Νοεμβρίου 1989 
Ο Λιμενάρχης 

Υποπλοίαρχος ΑΣ ΜΑΡΙΝΟΣ ΚΩΝ/ΝΟΣ 

β. Ορίζουμε ημερομηνία έναρξης ισχύος του Κανονισμού αυτού, την 
ημέρα δημοσίευσής του στην Εφημερίδα της Κυβερνήσεως. Δίδεται 
προθεσμία για απόκτηση άδειας Κυβερνήτη ιδιωτικών τουριστικών 
πλοίων ένα έτος από την δημοσίευση του παρόντος στην Εφημερίδα της 
Κυβερνήσεως. 

Πειραιάς, 8 Φεβρουάριου 1990 

Ο ΥΠΟΥΡΓΟΣ 

ΝΙΚΟΛΑΟΣ ΠΑΠΠΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 























